《迫晚风雪出省咏张公达红梅之句》
宋代·郑獬

雪花障路飞，飘湿红杏鞯。
归马碧蹄疾，踏破白玉田。
揽辔独长想，物境真可怜。
朝绂未挂身，豪逸倚少年。
结客上高楼，珠箔遮碧天。
烧酒紫烟沸，割炙白膏鲜。
美人挪素手，笑弄琵琶弦。
醉眼生乱云，不省到家眠。
俊游或如失，倒指还掺然。
薄莫出华省，下马灯已燃。
强笑破老颜，寄恨挥华笺。
翫世张公子，嗜酒真神仙。
抛掷咏红梅，负伊清樽前。
再读再三叹，心断空悁悁。
起予如茧丝，织愁成短篇。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。